BILAG 1 – BESKRIVELSE AV BISTANDEN

**OM KUNDEN**

Direktoratet for strålevern og atomsikkerhet (DSA) utfører oppgaver på vegne av Helse- og omsorgsdepartementet, Utenriksdepartementet og Klima- og miljødepartementet.

I tillegg til vårt nasjonale mandat for sikkerhet og sikring, har DSA internasjonale oppgaver for å fremme strålevern, atomsikkerhet, kjernefysisk sikkerhet, nedrustning og ikke-spredning.

DSA er myndighet og kompetanseorgan for atomsikkerhet, all bruk av stråling, for naturlig stråling og for radioaktiv forurensing i miljøet.

DSA leder og er sekretariat for den nasjonale atomberedskapen og er varslingspunkt for atomhendelser nasjonalt og internasjonalt.

DSA er nasjonalt referanselaboratorium for måleenhet innen stråling og radioaktivitet.

Arbeidssted vil være Østerås i Bærum. DSA har 155 medarbeidere fordelt på 3 fagavdelinger med 11 seksjoner og to stabsavdelinger. Ansvaret for IKT i DSA er lagt til administrasjonsenheten.

Norsk Helsenett SF (NHN) er ansvarlig for fellestjenester IKT, anskaffelser, arkiv og drift av infrastruktur for virksomhetene under Helse og omsorgsdepartementet. NHN er dermed DSAs hovedleverandør av driftstjenester innen IKT. I tillegg har DSA en rekke applikasjoner utenfor NHNs driftsmiljø. Å utvikle en IKT Strategi for DSA innebærer derfor en forståelse for, og aksept av, avtalen med NHN samt en rekke applikasjonsleverandører i et variert driftsmiljø.

**BISTANDEN SOM SKAL UTFØRES**

**Ansvar og oppgaver:**

* Oppfølging av DSAs IKT-strategi og bidra i vurdering og evaluering av nye utviklingsinitiativer
* Fungere som teamleder for IKT teamet
* Prioritere prosjekter for gjennomføring, og bidra til god styring av prosjektporteføljen
* Følge opp nasjonale føringer, departementenes styringsbrev, DSAs virksomhets- og IKT-strategi, samt internasjonale krav (IAEA m.m.)
* Ledelse av IKT-rådgivere og koordinering av prosjektportefølje og andre IKT-forvaltningsoppgaver
* Rådgiver til virksomhetsledelsen og oppfølging av virksomhetens styringssystem, herunder styringssystem for informasjonssikkerhet
* Ledelse av IKT- og digitaliseringsprosjekter
* Følge opp Norsk helsenett som IKT driftspartner
* Motivere og vise vei for samhandling digitalt i virksomheten.

Det kan tilkomme andre arbeidsoppgaver underveis i utførelsen av bistanden. Kunden kan også benytte konsulenten i andre prosjekter dersom Kunden anser dette hensiktsmessig.

**Bistanden skal utføres i:** Østerås i Bærum. Det er muligheter for noe hjemmearbeid. Eventuelle reiseutgifter dekkes ikke.

**KRAV TIL KOMPETANSE**

*De konkrete kravene står i tabellen under.*

## Type krav

| Absolutte krav  | Kravet er viktig og MÅ tilfredsstilles. Kravet er å anse som et minimumskrav. Manglende oppfyllelse vil medføre avvisning av leverandørens tilbud. |
| --- | --- |
| Evalueringskrav | Kravet BØR tilfredsstilles. Leverandører som ikke oppfyller kravet vil ikke bli avvist, men vil få lav score på kravet. Hvor godt kravet oppfylles avgjør hvilken score leverandøren oppnår på kravet og dermed også tildelingskriteriet.  |

## Krav og leverandørens besvarelse

Leverandøren skal besvare kravene til leveransen slik det skisseres under. Dersom leverandøren behøver mer plass kan det benyttes et eget vedlegg. I dokumentet skal det tydelig merkes hvilket krav som besvares.

Leverandørens besvarelse/dokumentasjon vil utgjøre grunnlaget for evalueringen av tildelingskriteriet "kvalitet".

CV for tilbudt konsulent vedlegges. All påberopt erfaring må være dokumentert i vedlagte CV.

Det skal leveres maksimalt 1 CV per leverandør.

| **Absolutte krav** | **Leverandørens besvarelse** ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| --- | --- | --- |
| Tilbudte konsulent må ha minimum 10 års erfaring innen ledelse av komplekse digitaliseringsprosjekter.  | Ja/nei. Utdypelse og konkret henvisning til arbeidssted og tidsperiode i CV | Fylles ut |
| Tilbudte konsulent må ha minimum utdanning på masternivå. | Ja/nei. Utdypelse og konkret henvisning til arbeidssted og tidsperiode i CV | Fylles ut |
| Tilbudte konsulent må ha god forståelse av sikkerhetsloven da DSA er underlagt sikkerhetsloven. | Ja/nei. Utdypelse (inkludert antall års erfaring) og henvisning til arbeidssted og tidsperiode i CV | Fylles ut |
| Tilbudte konsulent må ha lang erfaring med personalledelse. | Ja/nei. Beskrivelse så det blir tydelig om kravet oppfylles. | Fylles ut |
| Tilbudte konsulent må ha sertifisering innen prosjektledelse. | Ja/nei. Beskrivelse så det blir tydelig om kravet oppfylles. | Fylles ut |
| Det ønskes bistand kun fra en konsulent i 100% og konsulenten må være tilgjengelig fra begynnelsen av januar 2024. | Ja/nei. Beskrivelse  | Fylles ut |

| **Evalueringskrav** | **Leverandørens besvarelse** ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| --- | --- | --- |
| **Kompetanse og erfaring** |
| Konsulenten bør ha god forståelse for dokumentforvaltning og arkivering. | Beskrivelse med konkret henvisning til CV | Fylles ut |
| Konsulenten bør ha solid kunnskap innenfor informasjonssikkerhet og kjennskap til standard (ISO 27001) og vise til erfaring med å ivareta informasjonssikkerhet i digitale løsninger. | Beskrivelse med konkret henvisning til CV. | Fylles ut |
| Konsulenten bør ha erfaring fra workshops og være god pedagogisk. | Beskrivelse med konkret henvisning til CV. | Fylles ut |
| Tilbudte konsulent må ha kunnskap om og være orientert og oppdatert på ulike samhandlingsplattformer og informasjonsforvaltning. | Beskrivelse med konkret henvisning til CV. | Fylles ut |
| Konsulenten bør ha erfaring med leverandøroppfølging, kontrakt og anskaffelser. | Beskrivelse med konkret henvisning til CV. | Fylles ut |
| Tilbudte konsulent bør ha referanser fra tilsvarende prosjekter / leveranser. | Beskrivelse med konkret henvisning til CV. | Fylles ut |
| Konsulenten bør ha erfaring med strategiarbeid, herunder utarbeidelse og oppfølging av IKT-strategi. | Beskrivelse med konkret henvisning til CV. | Fylles ut |